இதில் கூறப்பட்டுள்ள விஷயம் கனமானதாகவும், புதியதாகவும், சற்று ஆச்சரியப்படுத்தவும் கூடும். ஆனால் உண்மை. நான் எதை சத்தியமான உண்மையென நம்புகின்றேனோ அதைத் தான் என் அன்பு சகோதர/சகோதரியான உங்கள் முன் எடுத்து வைத்திருக்கின்றேன். ஏற்றுக் கொள்வதும் மறுப்பதும் உங்கள் விருப்பம். அப்படி எந்த ஒரு முடிவுக்கும் வரும் முன் நிதானமாக ஒவ்வோரு பக்கத்தையும் திறந்த மனதுடன், ஒன்றுக்கு இரண்டு முறை பொறுமையுடன், கொஞ்சம் கொஞ்சமாக படித்துப் பாருங்கள். முழுவதையும் படித்த பின், இரண்டாம் முறையாக மீண்டும் ஒரு முறை அவசியம் படியுங்கள். கடந்த பதினைந்து வருடகால ஞான சகவாசத்தில் கற்ற கல்வியின் சாரத்தில் ஒரு முக்கிய பகுதி இது. நம் வாழ்வை உன்னதமாக்கும் அகமிய விஷயங்களைக் கொஞ்சம் தெரிந்து கொள்வதற்காக உங்கள் பொன்னான நேரத்தில் இரண்டே இரண்டு மணி நேரம் ஒதுக்குங்கள். இறைவன் அருளால் உங்கள் இதயத்துக்கு மேலும் ஒரு புதிய வெளிச்சம் கிடைக்கும் என நம்புகின்றேன்.